Маҳмадалӣ Ватанзода

Маҳмадалӣ Ватанзода ( Ватанзода Маҳмадалӣ Маҳмадулло 1 феврали 1962, ноҳияи Фархор, ҶШС Тоҷикистон, ИҶШС) — ҳуқуқшинос, сиёсатмадор, арбоби давлатӣ. мушовири давлатии адлияи дараҷаи якум, генерал-полковники адлия, мушовири давлатии хидмати давлатӣ, судяи дорои тахассуси олӣ. Узви Маҷлиси миллии Маҷлиси Олии Ҷумҳурии Тоҷикистон

 Зиндагинома 
Маҳмадалӣ Ватанзода 1 феврали соли 1962 дар ноҳияи Фархор таваллуд шудааст. Маълумоташ олӣ, соли 1984 Донишгоҳи давлатии Тоҷикистонро бо ихтисоси ҳуқуқшинос хатм намудааст.
 Корнома 
Фаъолияташро соли 1985 аз вазифаи нотариуси идораи давлатии нотариалии ноҳияи Фархор оғоз намуда, минбаъд дар вазифаҳои судяи суди вилояти Кӯлоб, судяи суди вилояти Хатлон, муовини якуми раиси суди вилояти Хатлон, иҷрокунандаи вазифаи раиси суди вилояти Хатлон, раиси суди шаҳри Душанбе, муовин ва муовини якуми Раиси Суди Олии Ҷумҳурии Тоҷикистон, вакили Маҷлиси намояндагони Маҷлиси Олии Ҷумҳурии Тоҷикистон даъватҳои сеюм, чорум, панҷум ва шашум фаъолият намудааст.

  Солҳои 2010—2016 — Раиси Кумита оид ба қонунгузорӣ ва ҳуқуқи инсони Маҷлиси намояндагони Маҷлиси Олии Ҷумњурии Тоҷикистон, ҳамзамон Раиси комиссия доир ба масъалаҳои ҳуқуқии Ассамблеяи байнипарлумонии Иттиҳоди давлатҳои мустақил буд.
 Солҳои 2016—2019 — ёрдамчии Президенти Ҷумҳурии Тоҷикистон оид ба масъалаҳои ҳуқуқӣ - Намояндаи ваколатдори Президенти Ҷумҳурии Тоҷикистон дар Маҷлиси миллӣ ва Маҷлиси намояндагони Маҷлиси Олии Ҷумҳурии Тоҷикистон. 
 Аз 4 марти соли 2019 то 6 марти соли 2020 — дар вазифаи котиби Шӯрои амнияти Ҷумҳурии Тоҷикистон кор кардааст. 
 17 марти соли 2020 то 19 марти соли 2025 — дар ҷаласаи якуми иҷлосияи якуми Маҷлиси намояндагони Маҷлиси Олии Ҷумҳурии Тоҷикистон даъвати шашум Муовини аввали Раиси Маҷлиси намояндагони Маҷлиси Олии Ҷумҳурии Тоҷикистон интихоб гардида, кор намудааст. 
 3 апрели соли 2025 — бо фармони Президенти Ҷумҳурии Тоҷикистон узви Маҷлиси миллии Маҷлиси Олии Ҷумҳурии Тоҷикистон таъин гардид. 
 11 апрели соли 2025 — дар ҷаласаи якуми иҷлосияи якуми Маҷлиси миллии Маҷлиси Олии Ҷумҳурии Тоҷикистон даъвати ҳафтум Раиси Кумитаи Маҷлиси миллии Маҷлиси Олии Ҷумҳурии Тоҷикистон оид ба таъмини асосҳои конститутсионӣ, ҳуқуқу озодиҳои инсон, шаҳрванд ва қонуният интихоб шудааст..

 Унвону ҷоизаҳо 
Корманди шоистаи Тоҷикистон, Ифтихорномаи Ҷумҳурии Тоҷикистон, медали ҷашнии «20 солагии Истиқлоли Ҷумҳурии Тоҷикистон», медали ҷашнии «30 солагии Истиқлоли Ҷумҳурии Тоҷикистон» инчунин аз ҷониби Ассамблеяи байнипарлумонии ИДМ бо медали «За укрепление Содружество» ва медали ҷашнии «20 солагии Ассамблеяи байнипарлумонии ИДМ» қадршиноӣ гардидааст.

 Эзоҳ 

Гурӯҳ:Сиёсатмадорон аз рӯи алифбо
Гурӯҳ:Сиёсатмадорони Тоҷикистон
Гурӯҳ:Сиёсатмадорони асри XXI
Гурӯҳ:Вакилони Маҷлиси Намояндагони Ҷумҳурии Тоҷикистон
Гурӯҳ:Вакилони Маҷлиси намояндагони Маҷлиси Олии Ҷумҳурии Тоҷикистон даъвати IV
Гурӯҳ:Вакилони Маҷлиси Намояндагони Ҷумҳурии Тоҷикистон даъвати V
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VI
Гурӯҳ:Вакилони Маҷлиси миллии Ҷумҳурии Тоҷикистон даъвати VII
Гурӯҳ:Кормандони шоистаи Тоҷикистон
Гурӯҳ:Дорандагони унвонҳои фахрӣ аз Тоҷикистон
Гурӯҳ:Афроди зинда